Index - Gazdaság - Mértéktartó a tavalyi infláció Franciaországban
2003.01.16. 13:11 2001-hez képest 0,8 százalékponttal növekedett az infláció tavaly Franciaországban, s Párizs így alig 0,2 százalékkal haladta túl az Európai Központi Bank által megállapított célértéket. Franciaországban decemberben 0,2 százalékponttal növekedett az infláció az előző hónaphoz képest, s az árak az egy évvel korábban, 2001 decemberében jegyzett értéknél 2,2 százalékkal voltak magasabbak, derült ki az INSEE országos statisztikai intézet által nyilvánosságra hozott adatokból. Ipar, szolgáltatás
Az EKB elégedett lehet
Az áremelkedések listavezető termékei a statisztikai hivatal által "más ipari termékek" kategóriába sorolt cikkek voltak. A szolgáltatások terén, a szállítási és a kommunikációs ágazatokban szintén eléggé jelentős áremelkedést jegyeztek, bár ezek - az egészségügyi szolgáltatásokat leszámítva - nem voltak annyira kimagaslóak, mint egy évvel korábban. Ugyanakkor a húsáruk és a kőolajtermékek nagyobb mértékben drágultak, mint 2001 decemberében.